**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΒΟΙΩΤΙΑΣ**

**ΔΗΜΟΣ ΑΛΙΑΡΤΟΥ – ΘΕΣΠΙΕΩΝ**  Αλίαρτος, 29-07-2024

**ΔΕΛΤΙΟ ΤΥΠΟΥ**

**7ος Αγώνας Δρόμου «ΣΤΑ ΧΝΆΡΙΑ ΤΩΝ ΗΡΏΩΝ» Θεσπιές - Θερμοπύλες 102 χλμ.**

**Η ΜΑΧΗ ΤΗΣ ΜΝΗΜΗΣ ΕΙΝΑΙ ΔΙΚΗ ΜΑΣ**

Πραγματοποιήθηκαν με επιτυχία οι τριήμερες εκδηλώσεις για τον **7ο Αγώνα Δρόμου «Στα χνάρια των ηρώων**» **Θεσπιές – Θερμοπύλες 102 χλμ.**

* την Παρασκευή 26 Ιουλίου (Λαμπαδηδρομία στις Θεσπιές, παρουσίαση βιβλίου της μαραθωνοδρόμου Μαρίας Πολύζου με τίτλο **«ΜΗΝ ΤΑ ΠΑΡΑΤΑΣ»**, παραδοσιακοί χοροί από τοπικούς Συλλόγους),
* το Σάββατο 27 Ιουλίου 2024 η εκκίνηση του αγώνα με αφετηρία το άγαλμα του Δημόφιλου στις Θεσπιές
* και την Κυριακή 28 Ιουλίου 2024 με τον τερματισμό στο άγαλμα του Λεωνίδα στις Θερμοπύλες και τις σχετικές απονομές.

Για την επιτυχή έκβαση των εκδηλώσεων και του αγώνα καθοριστική ήταν η συμβολή των παρακάτω τους οποίους **ευχαριστούμε ιδιαίτερα**:

* **τους συμμετέχοντες** **Αθλητές-τριες** όλων των κατηγοριών και **τους εθελοντές** που στελέχωσαν όλους τους Σταθμούς τροφοδοσίας του Ιστορικού αγώνα των 102 χλμ, **το ΚΕΠΒ Θήβας** για την διάθεση προσωπικού και υλικού, **τον Ελληνικό Ερυθρό Σταυρό (Περιφερειακό Τμήμα Λιβαδειάς)** & το **ΕΚΑΒ** για την υγειονομική κάλυψη του αγώνα, **τον Δήμο Λεβαδέων**, **τον Δήμο** **Ορχομενού**, **τον Δήμο Αμφίκλειας-Ελάτειας**, **τον Δήμο Καμένων Βούρλων**, **τον Δήμο Λαμιέων** οι οποίοι με τους εθελοντές τους συνέδραμαν τα μέγιστα με τους σταθμούς υποστήριξης των αθλητών, **τις Αστυνομικές Διευθύνσεις & Τροχαία Βοιωτίας – Φθιώτιδας** για την λήψη όλων των απαραίτητων μέτρων ασφαλείας για την ομαλή και απρόσκοπτη διεξαγωγή του αγώνα, **την** **Περιφέρεια Στερεάς Ελλάδας** για την χορήγηση άδειας χρήσης του οδικού δικτύου, **τον αθλητικό σύλλογο & συνδιοργανωτή** **«ΑΠΟΛΛΩΝ ΔΥΤΙΚΗΣ ΑΤΤΙΚΗΣ»** για την πολυεπίπεδη προσφορά του και **τους Συλλόγους της Δ.Κ. Θεσπιών (πολιτιστικούς και αθλητικούς)** για την πολυήμερη προσπάθεια που κατέβαλαν με αποκλειστικό στόχο την επιτυχία των εκδηλώσεων.

**Το ραντεβού μας ανανεώνεται για του χρόνου με αποκλειστικό στόχο να διατηρήσουμε ζωντανή τη ΜΝΗΜΗ ΑΥΤΩΝ που έμειναν για πάντα εκεί στις Θερμοπύλες, αιώνιοι φρουροί των ΙΔΑΝΙΚΩΝ ΚΑΙ ΤΗΣ ΑΡΕΤΗΣ.**

|  |  |
| --- | --- |
|  |  |

**Γραφείο Επικοινωνίας και Δημοσίων Σχέσεων**

**Δήμου Αλιάρτου - Θεσπιέων**